คุณครับ หลังจากที่หายจากการเป็นหวัด คือ มีน้ำมูก เจ็บคอ และ ไอ แต่ว่าทำไมอาการไอของผมถึงไม่หายสักที ดื่มน้ำเย็น หรือ น้ำธรรมดาที่ไม่ใช่น้ำอุ่นก็จะมีอาการไอขึ้นมาทันทีต้องดื่มน้ำอุ่นตามลงไปค่อยดีขึ้น เกิดจากอะไรครับ
สวัสดีค่ะ อาการไออาจเกิดตามหลังการหายจากหวัดได้ ประมาณ 1-2 สัปดาห์หรือนานกว่านั้นขึ้นกับบุคคล กรณีที่คนคนนั้นมีหลอดลมที่ไวต่อการติดเชื้อผิดปกติการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ รับประทานยาแก้ไอได้ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่หากอาการไอไม่ดีขึ้นภายใน 1 สัปดาห์ ร่วมกับมีเสมหะมาก ไข้สูง แน่นอก หอบเหนื่อย จุกแน่นคอ คลื่นไส้ อาเจียน กินได้น้อย ควรไปพบแพทย์เพื่อหาสาเหตุดังกล่าวไป แพทย์จำเป็นต้องตรวจร่างกายและทำเอ็กซเรย์ปอดเพิ่มเติมเพื่อให้ได้การวินิจฉัย